***НАРОДНО ЧИТАЛИЩЕ „ФИЛИП СТАНИСЛАВОВ - 1903” с. ОРЕШ***

*адрес: с. Ореш, п.к. 5280, общ. Свищов, обл. Велико Търново,*

*ул. „Филип Станиславов” № 2, e-mail:* *chit\_oresh@abv.bg**, тел.: 06328 / 20 70*

**-------------------------------------------------------------------------------------**

 ***До Кмета на Община Свищов -***

 ***Д-р Генчо Генчев***

 ***До Председателя на***

 ***Общински съвет – гр. Свищов-***

 ***Д-р Кристиян Кирилов***

***Изх. № 06/20.03.2023 г.***

**О Т Ч Е Т**

**ЗА ОСЪЩЕСТВЕНИ ЧИТАЛИЩНИ ДЕЙНОСТИ**

**В ИЗПЪЛНЕНИЕ НА ПРОГРАМАТА ЗА РАЗВИТИЕ**

**НА**

 **ЧИТАЛИЩНАТА ДЕЙНОСТ**

 **ПРЕЗ 2022 ГОДИНА**

 Годишният отчет за дейността на НЧ „Филип Станиславов - 1903” с. Ореш е изготвен в съответствие на Програмата за развитие на читалищната дейност за 2022 година, разработена в изпълнение на чл. 26 а, ал. 2 от Закона за народните читалища. Основните направления и приоритети в читалищната дейност са регламентирани и произтичат от ЗНЧ, ЗОБ, общинската културна политика, осъществявана на основата на съществуващата нормативна уредба и чрез изпълнението на културния календар. Пандемията COVID 19, поставила обществото ни в извънредни обстоятелства, подложи читалищния живот на сериозни изпитания. Бяха възобновени дейностите по основните направления.

 Основни дейности:

* Библиотечна и информационна дейност
* Художествено-творческа дейност
* Културно-масова дейност
* Социална дейност
* Организационна дейност

 ***Библиотечна дейност:***

 Една от основните и най-важна за всяко читалище, е библиотечната дейност. Библиотеката при НЧ „Филип Станиславов - 1903” използва всяка възможност за обогатяване на книжния фонд и към момента разполага с 12 821 тома библиотечни единици. За 2022 година са регистрирани 605 посещения в библиотека, читалня и компютърна зала. През тази година продължи актуализирането на библиотечния фонд чрез набавяне на нови книги от различни литературни жанрове. Нашата библиотека кандидатства за пореден път с проект за финансова подкрепа пред Министерство на културата по програма „Българските библиотеки – съвременни центрове за четене и информираност”, благодарение на който бяха закупени 83 книги на стойност 1392.70 лв. и библиотечният фонд беше обогатен с нова художествена и отраслова литература. Дарени бяха 56 книги на стойност 614.46 лв.

 През 2022 г. проведохме следните библиотечни мероприятия: Литературни четения по време на Националната библиотечна седмица с участието на ученици от ОУ „Христо Ботев”; Маратон на четенето с най- активните читатели в библиотеката по случай 23 април – Световен ден на книгата и авторското право; „В света на приказките” с деца от ДГ „Зорница” по случай седмицата на детската книга.

 И през тази година продължи кампанията „Дарете книга” за набиране на книги и обогатяване на библиотечния фонд /благодарение на редовни наши читатели/. Наличието на интернет зала по Програма „Глобални библиотеки България” допринася за утвърждаването на библиотеката като обществен, информационен и културен център, осигуряващ равен достъп за всички възрастови групи от населението. Ползването на Интернет е безплатно и достъпно при спазване на въведените противоепидемични мерки. Използваните интернет възможности най- често са търсене на информация чрез Google, копирни услуги, принтиране и сканиране на документи. Посетителите имат възможност да получат необходимите им информационни, обучителни и консултантски услуги.

  ***Художествено-творческа дейност:***

 Сред основните направления в традиционната читалищна работа е създаване на условия за творчески изяви на деца и млади хора. В нашето читалище участват и развиват своите таланти любители от различни възрасти – деца, младежи и възрастни, които осмислят свободното си време според предпочитанията си и създават художествен продукт в местни, общински, регионални, национални и международни изяви. Продължилата твърде дълго извънредна ситуация за ограничаване разпространението на COVID 19, възпрепятства дейността на самодейните състави при нашето читалище. След падането на противоепидемичните мерки репетициите на самодейните състави бяха възобновени и макар и трудно работния процес се нормализира, както и подготовката и участията в мероприятия на местно, регионално и национално ниво.

 ***Културно - масова дейност:***

 През 2022 година след падане на противоепидемичните мерки във връзка с пандемията COVID 19, успяхме да проведем някои читалищни мероприятия. На 3 март 2022 г. по случай 144 години от освобождението на България и Националния ни празник, бе проведено общоселско тържество съвместно с ОУ „Христо Ботев” и ДГ „Зорница”. На 9 юли 2022 г. бе проведен Седемнадесетият фолклорен събор на католиците от България, който по традиция започна с празнична литургия в църквата „Непорочно зачатие на Блажена Дева Мария”. Преди официалното откриване в читалищния салон, бяха поднесени венци и цветя на паметника на Епископ Филип Станиславов от Кмета на Община Свищов и представители на Общинската администрация. В програмата на събора участие взеха самодейци и изпълнители от: Гостиля, Асеново, Драгомирово, Малчика, Белене, Трънчовица и Ореш. Тазгодишното издание беше с международно участие. Специални наши гости бяха танцьорите от ФА „Славяк” – гр. Тимишоара, Румъния, ръководени от г-н Георги Наков – почетен консул на България в област Тимишоара, Северна Румъния и Народен представител на българското малцинство в Румънския парламент. Фолклорната програма на събора продължи до късния следобед. Гост - изпълнители на празника бяха Ива и Велислава Костадинови и Гуна Иванова. В навечерието на1-ви ноември - Деня на народните будители и празник на читалището, съвместно с ОУ „Христо Ботев”, ПК „Здравец” в салона на читалището проведохме Празничен концерт.

 ***Организационна и социална дейност:***

НЧ „Филип Станиславов –1903” организира дейността си в съответствие със Закона за Народните Читалища, Устава на читалището и други нормативни документи, за да се утвърди като обществено значима институция в полза на гражданите. Важна част от работата на читалището е разширяване кръга от партньори и добро сътрудничество с културни институции, НПО, учебни заведения и др., както и работа по проекти и програми за обезпечаване дейността. Подобряване на предлаганите услуги, с цел привличане на нови потребители. Социалната дейност на читалището включва: Доброволческа дейност – извършване на безплатни услуги в компютърната зала, както и в библиотеката – почистване и подреждане на библиотечните единици, подвързване на книги, участие в кампаниите на библиотеката и др.; Работата на самодейните състави е също плод на доброволчески труд и т.н.; Работа с различни възрастови групи – читатели, посетители в компютърната зала, самодейци и др.; Работа с хора с увреждания и осигуряване на достъп на тези хора до дейността на читалището /единични случаи, в които тези хора биват обслужвани и подпомагани от служителите в читалището/.; Работа с представители на различни етнически общности, в неравностойно положение, в риск и др.

  ***Финансиране:***

През 2022 година обезпечаването на читалищните дейности беше осъществявано от:

* Държавната субсидия, разпределена съгласно изискванията на ЗНЧ
* Наеми, такси, членски внос, дарения.

 С годишния отчет в изпълнението на Програмата за развитие на читалищната дейност за 2022 година, се стараем да осъществим основната ни цел – утвърждаване на читалището в с. Ореш като културно-просветно средище с активни културни, информационни, социални и обществени функции.

20.03.2023 г. Председател НЧ: ......................

с. Ореш /Л. Иронов/